31/12/2009 | Administración LocalMunicipal
Pontedeume
Convocatoria e bases de selección de funcionario/a interino/a técnico medio en servizos sociais

CONVOCATORIA PARA A CONTRATACIÓN DUN/HA FUNCIONARIO/A INTERINO/A, COA CATEGORIA DE TÉCNICO MEDIO DE SERVIZOS SOCIAIS (ASISTENTE/A SOCIAL), PARA A REALIZACIÓN E COORDINACIÓN DE TRABALLOS NO ÁREA DE SERVIZOS SOCIAIS. O obxecto da presente convocatoria é cubrir mediante concurso-oposición unha praza de funcionario/a interino/a de Técnico medio de Servicios Sociais, encadrada na escala de Administración Especial, Subescala Técnica, pertencente ao grupo A2, consonte ás equivalencias establecidas na disposición transitoria terceira da Lei 7/2007, de 12 de abril, do estatuto básico do empregado público, incluída na relación de Postos de Traballo código: 06.00.00.01.01, para a realización de traballos consistentes en: 1.-Dirixir a Unidade de Servizos Sociais, en particular: -Dar instruccións ao persoal. -Levar a cabo a xestión económico-administrativa da área, en concreto, elaborar o orzamento da unidade.2.-Estudar as demandas de axudas sociais.3.-Elaboración, supervisión e avaliación de tódolos programas e proxectos que deba levar a cabo á Unidade de Servizos Sociais.4.-Coordinación das actividades da Unidade coas actividades doutras Unidades e doutras Administración e entes privados.5.-Coordinación das solicitudes de subvencións para a actividade da Unidade.6.-Calquera outra propia do seu corpo ou escala dentro das atribuidas á área de pertenza. A descripción da praza na Relación de Postos de Traballo: Denominación: Técnico Medio en Servizos Sociais; Área de adscripción: Área de Servizos Sociais; Tipo de persoal: Funcionario de carreira. Escala: Administración Especial. Subescala: Técnica. Técnico Medio. Grupo: A. Subgrupo: A2. Nivel: 26. Retribucións: As retribucións correspondentes á citada praza, fixadas conforme ao establecido na lexislación vixente e concretadas no orzamento.2.–Número de prazas: convócase 1 praza de técnico medio de servizos sociais.3.–Procedemento de selección. A selección efectuarase mediante concurso-oposición. Os/as aspirantes deberán reunir os seguintes requisitos, referidos á data na que remate o prazo de presentación de instancias: 1.–Ter cumplidos 16 anos de idade e non exceder da idade máxima de xubilación forzosa.2.–Ser español ou nacional dun Estado, membro da Unión Europea ou de calquera daqueles Estados ós que en virtude de tratados internacionais, celebrados pola Unión Europea e ratificados por España, sexa de aplicación a libre circulación de traballadores nos termos establecidos na normativa vixente. Ademais consonte có disposto no artigo 57 da Lei 7/2007, do 12 de abril, do Estatuto básico do empregado público, tamén poderán acceder os extranxeiros con residencia legal en España, con coñecementos suficientes da lenguaxe castelan e/ou galega.3.–Estar en posesión ou en condición de obtelo na data de remate do prazo de presentación de instancias do título de diplomado/a en traballo social. No caso de titulacións obtidas no estranxeiro, deberá estarse en posesión da credencial que acredite a súa homologación.4.–Non padecer enfermidade ou defecto psíquico ou físico que impida ou dificulte o desempeño das correspondentes funcións.5.–Non atoparse separado, mediante expediente disciplinario, do servizo de calquera das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionarios ou para exercer funcións similares as que desenvolvian no caso de persoal laboral, no que houbese sido inhabilitado ou separado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, nos seus Estados, nos mesmos termos o acceso ao emprego público.6.–Non estar incurso/a en causas de incompatibilidade de conformidade co disposto na Lei 53/1984, do 26 de de-cembro, de incompatibilidades do persoal ó servicio das administracións públicas. Todos os requisitos anteriores deberán terse no momento de finalizar o prazo de presentación de solicitudes. As instancias para tomar parte no proceso selectivo dirixiranse ao Sr. alcalde do Concello de Pontedeume e presentaranse de acordo co modelo que se inclúe como anexo I das presentes bases no Rexisto Xeral do Concello de Pontedeume no prazo de 15 días naturais, a contar dende o seguinte ao da data de publicación desta convocatoria no Boletín Oficial da Provincia. Os sucesivos anuncios publicaranse só no Taboleiro de Edictos do Concello. Nas instancias os apirantes deberan manifestar que reúnen todas e cada unha das condicións esixidas na base anterior e deberán achegar a seguinte documentación: a) Fotocopia compulsada do DNI. b) Fotocopia compulsada dos documentos acreditativos da titulación esixida. c) Fotocopia compulsada dos documentos xustificativos dos méritos alegados, pois non se terán en conta nin serán valorados aqueles méritos que non estean acreditados na forma indicada. Non se terán en conta aqueles méritos que non se acrediten suficientemente no momento de rematar o prazo de presentación de instancias. A documentación que se presente deberá ir numerada. Rematado o prazo de presentación de instancias, o alcalde-presidente no prazo de tres días hábiles aprobará provisionalmente a lista de admitidos/as e excluídos/as, coa indicación das causas de exclusión. Esta resolución publicarase no taboleiro de anuncios da Casa do Concello. Os/as aspirantes excluídos disporán dun prazo de 3 días hábiles contados a partir do seguinte ao da publicación da Resolución no taboleiro de anuncios para poder correxir, de ser o caso, o defecto que motive a exclusión elevándose automáticamente a definitiva a lista de persoas admitidas se non se presentase ninguna. Na mesma resolución o alcalde determinará a composición do Tribunal, e o lugar, data e hora de valoración da fase de concurso e celebración do primeiro exercicio. Consonte cos artigos 55 e 60 da Lei 7/2007, do Estatuto básico do empregado público, co Real decreto 896/1991, polo que se establece as regras básicas e os programas mínimos aos que teñen que axustarse o procedemento de selección dos funcionarios da administración local e co artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, o Tribunal terá unha composición mínima de cinco membros e contará cos seguintes membros: Presidente: Un/ha funcionario/a do Concello pertencente ao grupo de clasificación profesional de titulación igual ou superior á esixida para o acceso á praza convocada e suplente Secretaria/o: A da Corporación e suplente Vogais: Tres traballadores sociais e/ou funcionarios/as de carreira pertencentes ao grupo de clasificación profesional de titulación igual ou superior ao esixido para o acceso á praza convocada e suplentes. Todos os membros do Tribunal deberán contar con titulación igual ou superior á esixida para o acceso á praza que se convoca. Os integrantes do tribunal deberán absterse de formar parte destes, cando concorran as circunstancias previstas no artigo 28 da Lei 30/1992, notificándoo á autoridade convocante, ou cando houbesen realizado tarefas de preparación a probas selectivas nos cinco anos anteriores á publicación desta convocatoria. Os aspirantes poderán recusar os membros do Tribunal de acordo co artigo 29 da mencionada Lei. O tribunal non poderá constituírse, nin actuar sen a presenza, cando menos, de máis da metade dos seus membros, titulares ou suplentes, indistintamente. En todo caso requírese a asistencia do/a Presidente/a e do/a Secretario/a ou dos que legalmente os substitúan. O tribunal resolverá por maioría de votos dos seus membros presentes, todas as dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. As resolucións do tribunal vinculan á Administración sen prexuízo de que esta, de ser o caso, poida proceder a súa revisión de acordo co previsto no artigo 102 e seguintes da Lei 30/1992, de 26 de novembro. O Tribunal poderá solicitar o asesoramento dos expertos ou especialistas que determine. Asemade, o Tribunal, se o estima preciso ou conveniente poderá dispoñer a incorporación aos seus traballos de asesores ou especialistas que actuarán como colaboradores do Tribunal exclusivamente no exercicio das súas especialidades técnicas. Estes asesores tamén terán dereito á correspondente compensación económica. O Tribunal resolverá tódalas dúbidas que poideran xurdir na aplicación destas normas así como o que se deba facer nos casos non previstos. Para os efectos de percepción de asistencias polos membros concorrentes ás sesións dos tribunais, estes estarán clasificados nas categorías que establece o número 1 do artigo 30 do Decreto 462/2002, do 24 de maio, sobre indemnizacións por razón do servizo. O procedemento selectivo divídese nunha fase de concurso que será previa e unha fase de oposición. Os/as aspirantes acudirán ás probas provistos/as do DNI e serán convocados para cada exercicio nun único chamamento. Estarán excluídos do procedemento selectivo os/as aspirantes que non comparezan, agás nos casos debidamente xustificados. Serán os/as membros do tribunal os/as que deberán apreciar a xustificación. Os/as aspirantes actuarán por orde alfabética. Os demais anuncios relacionados coa convocatoria sairán publicados no taboleiro de anuncios da casa do concello, unha vez que comecen as probas e despois de que saian publicadas estas bases no Boletín Oficial da Provincia. Os/as aspirantes tamén poderán obter información vía telefónica, logo de acreditar a súa identidade. Entre o final dunha proba e o comezo da seguinte deberán transcorrer un mínimo de 48 horas e un máximo de 40 días. O tribunal poderá esixirlles aos/ás aspirantes que acrediten a súa identidade en calquera momento durante as probas e os/as aspirantes deberán mostrar o seu DNI ou documento equivalente. A fase de concurso que non suporá máis do 40% da fase de oposición, será anterior á fase da oposición, non terá carácter eliminatorio non se poderá ter en conta para superar as probas da fase de oposición libre. O tribunal no poderá valorar os méritos que non foran alegados e que non estean probados nos documentos que os/as aspirantes achegan coas solicitudes. O tribunal non poderá conceder ningún prazo para que os/as aspirantes corrixan a documentación que fai referencia aos méritos. O tribunal publicará a cualificación dos/das aspirantes aprobados/as en cada exercicio o mesmo día do acordo no taboleiro de anuncios da casa do concello. A. FASE DE CONCURSO.– Será previa á da oposición e non será eliminatoria. A cualificación desta fase deberá estar concluida antes de que os/as aspirantes comecen a fase de oposición, e o tribunal fará público o seu resultado no taboleiro de anuncios da casa do concello. O tribunal só admitirá documentos orixinais ou copias cotexadas para acreditar os méritos. O tribunal non valorará os méritos que non estean xustificados dentro do prazo para presentar as instancias. O tribunal valorará a experiencia profesional, a formación académica e outros méritos cun máximo de 8,00 puntos, segundo o seguinte baremo.1.- Experiencia profesional: ata un máximo de 4,00 puntos – Por cada mes completo de servicios prestados nunha administración pública como traballador/a social e con cometidos afíns aos do posto convocado: 0,10 punto. – Por cada mes completo de servizos prestados na empresa privada como traballador/a social e con cometidos afíns aos do posto convocado: 0,05 puntos. No caso de contratación a tempo parcial, valoraranse os servizos prestados de forma proporcional. Os/as aspirantes xustificarán os servizos prestados nas administracións públicas mediante un certificado oficial expedido para o efecto. Os/as aspirantes xustificarán os servizos prestados no sector privado mediante un certificado dos períodos cotizados na Seguridade Social. O tribunal non valorará os servizos que non estean debidamente acreditados.2.- Formación (puntuación máxima: 3,00 puntos) a) Por cursos relacionados co posto de traballo, impartidos pola administración pública, universidades, centros públicos e concertados e organismos oficiais, ata un máximo de 2,50 puntos: - Cursos de máis 50 horas: 0,50 puntos por curso. - Cursos de 25 ata 50 horas: 0,25 puntos por curso - Cursos de menos de 25 horas: 0,15 puntos por curso. O tribunal non valorará neste apartado os foros, as xornadas, os encontros, as charlas, os seminarios, os congresos nin os períodos de prácticas, que poderán ser valorados en outros méritos. O tribunal non admitirá como mérito neste apartado os certificados nos que non consten o número de horas ou de créditos. Os/as aspirantes acreditarán estes méritos mediante un diploma ou un certificado expedido ou homologado por organismos oficiais. b) Cursos de aplicacións ofimáticas: Microsoft, Office, Lotus Word Pro, Acces, e Internet, impartidos pola administración pública, universidades, centros públicos e concertados e organismos oficiais: 0, 15 puntos por curso ata un máximo de 0,50 puntos. Os/as aspirantes acreditarán estes méritos mediante un diploma ou certificado expedido ou homologado por organismos oficiais.3.- Coñecemento da lingua galega. Puntuación máxima: 1,00 punto. Por cursos de lingua galega, debidamente acreditados por certificados emitidos pola Secretaría Xeral de Política Lingüística: - Polo curso de iniciación ou Celga 3: 0,25 puntos - Polo curso de perfeccionamento ou Celga 4: 0,50 puntos - Polo curso de linguaxe administrativa de nivel medio: 0,75 puntos - Polo curso de linguaxe administrativa de nivel superior: 1 punto. O tribunal só puntuará o curso de nivel máis alto, co caso de ter máis dun curso. Os méritos do apartado 1) acreditaranse mediante certificación de servizos prestados e/ou mediante informe de vida laboral ao que se deberán achegar os contratos laborais ou Certificado de Empresa en modelo oficial do Instituto Nacional de Emprego, ou calquera outro certificado ou documento oficial que acredite de forma fidedigna o tempo traballado e a categoría profesional desempeñada. Asi mesmo deberá achegarse certificación acreditativa das funcións do posto desempeñado. Os méritos dos apartados 2) e 3) acreditaranse mediante copia compulsada dos correspondentes certificados ou diplomas. Os méritos alegados e non xustificados na forma prevista nas presentes bases dentro do prazo de presentación de instancias non se valorarán. B. FASE DE OPOSICION. Consistira na realización de tres exercicios obrigatotrios e eliminatorios. Primeiro exercicio: consistirá en contestar un cuestionario de 50 preguntas, tipo test con respostas alternativas das que so unha será válida, relacionadas cos temas indicados no anexo II. Este exercicio realizaráse en lingua galega. Este exercicio terá carácter obligatorio e eliminatorio. Puntuarase ata o máximo de 10 puntos, sendo necesario para superarlo, acadar 5 puntos. Cada resposta puntuaráse con 0,20 puntos. O tribunal non computará as respostas en branco e descontará unha resposta correcta por cada tres erradas. Segundo exercicio: consistirá no desenvolvemento, nun período máximo de dúas horas, dun proxecto social sobre un suposto práctico que formulará o Tribunal sobre as materias recollidas no temario e sobre as funcións a desempeñar no posto de traballo. O Tribunal elaborará dous supostos prácticos e os/as aspirantes deberán escoller un deles. O tribunal valorará neste exercicio a formación xeral, os coñecementos específicos sobre a materia, a claridade e a orde das ideas, a facilidade da exposición escrita, a achega persoal do/a aspirante e a súa capacidade de síntese. Tras o remate do tempo de exposición escrita, o tribunal poderá determinar a lectura individualizada do exercicio, podendo requirir ao aspirante aclaracións explicativas ao respecto da exposición escrita. Este exercicio terá carácter obligatorio e eliminatorio. Puntuarase ata o máximo de 10 puntos, debendo acadar unha nota de 5 puntos para aprobar. Terceiro exercicio: de carácter obrigatorio e eliminatorio Consistirá na tradución directa ou inversa dun texto en galego ou en español nun tempo máximo de 30 minutos. Este exercicio valorarase como apto ou non apto, sendo necesario para superalo obter o resultado de apto, correspondéndolle ao tribunal determinar o nivel de coñecementos esixido para acadar o resultado de apto. Estarán exentos da realización do terceiro exercicio os aspirantes que acrediten posuír no día de finalización do prazo de presentación de solicitudes o Celga 4 ou curso de perfeccionamento de galego. A cualificación final do concurso-oposición estará determinada pola suma de méritos do concurso e dos resultados da fase de oposición. No caso de producirse empate, éste resolverase a favor do/a aspirante que obtivese maior puntuación na fase de oposición. De persistir o empate, a favor do/a aspirante que obtivese maior puntuación na fase de concurso, no apartado relativo á experiencia profesional e de persisitir o empate, quen obtivese maior puntuación no apartado de formación (apartado b). O tribunal declarará aprobado/a o/a aspirante que obtivese a maior puntuación e proporalle ao órgano competente da Corporación o seu nomeamento como funcionario/a interino/a do Concello de Pontedeume. Finalizadas as probas selectivas o tribunal fará públicas no taboleiro de edictos do concello, a relación definitiva dos aspirantes aprobados indicando o seu DNI e pola orde da puntuación obtida. Esta relación presentarase ao señor alcalde coa proposta do candidato/a que obtivese mairo puntuación para o nomeamento de funcionario interino. O tribunal non poderán aprobar nin declarar que superaron as probas selectivas un número superior de aspirantes ao das prazas que se convocaran, resultando nulo de pleno dereito calquera acordo que contraviñese o disposto por esta norma. O/a aspirante proposto/a, achegará no prazo de catro (4) días hábiles, contados a partir da publicación da lista de aprobados no Taboleiro de Edictos, os documentos seguintes: 1º.- Fotocopia (que deberá presentarse xunto co orixinal para a súa compulsa) do DNI ou pasaporte.2º.- Fotocopia (que deberá presentarse xunto co orixinal para a súa compulsa) do Título académico esixido, ou, no seu defecto, o xustificante de ter aboado os dereitos para a súa expedición.3º.- Certificado médico acreditativo de posúir a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto.4º.- Declaración xurada de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. Non suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público.5º.- Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente e referido ó momento da súa toma de posesión.6º.- Fotocopia da cartilla da Seguridade Social (no caso de estar afiliado). Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. A non presentación dentro do prazo fixado da documentación esixida nesta Base e agás nos casos de forza maior, ou cando do exame da mesma dedúzase que carecen dalgún dos requisitos sinalados na base 4ª, non poderán ser nomeados funcionarios interinos e quedarán anuladas as actuacións, sen prexuízo da responsabilidade en que houberan incorrido por falsidade na solicitude de participación. Rematado o proceso selectivo e presentada a documentación polo/a interesado/a, o Sr. Alcalde efectuará o nomeamento, a favor do/a candidato/a proposto/a, como funcionario/a interino/a. O nomeamento deberá ser notificado ao interesado/a, o/a cal deberá tomar posesión dentro do prazo máximo de dous (2) días hábiles contados desde o día seguinte á notificación do nomeamento, debendo, previamente, prestar xuramento ou promesa do seu cargo, de conformidade co establecido no Real decreto 707/1979, do 5 de abril. Para a cobertura de prazas con carácter interino ou a celebración de contratos laborais con carácter temporal poderá acudirse o proceso selectivo realizado ao abeiro da presente convocatoria nos que houbese aspirantes que, superando algún dos exercicios, non obtivesen praza, debendo optarse polos opositores que superaran maior número de exercicios e que acumulen mellor puntuación. Non obstante, cando se trate da prestación dun servizo que requira unha experiencia ou aptitudes específicas poderase efectuar unha preselección entre os aspirantes que reúnan os requisitos anteriores. Para o non previsto nestas bases serán de aplicación a Lei 7/1985, de 2 de abril, reguladora das bases de réxime local; Real decreto lexislativo 781/1986, de 18 de abril, polo que se aproba o texto refundido das disposicións vixentes en materia de réxime local; Lei 5/1997, de 22 de xullo, de Administración Local de Galicia; Lei 7/2007, de 12 de abril, do Estatuto básico do empregado público; Lei 30/1984, de 2 de agosto, medidas para a reforma da función pública; Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia; Real decreto 896/1991, de 7 de xuño, sobre as regras básicas e os programas mínimos aos que debe axustarse o procedemento de selección de funcionarios da Administración Local; Real decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado; Decreto 95/1991, do 20.03.1991, polo que se aproba o Regulamento de selección do persoal da Administración da Comunidade Autónoma de Galicia; Lei 7/2004, do 16 de xullo, galega para a igualdade de mulleres e homes e demáis normativa concordante. A presente convocatoria, as súas Bases e todos os actos administrativos que da mesma se deriven poderán ser impugnados polos interesados nos casos e na forma dispostos na Lei 30/1992, do 26 de novembro, de réxime xurídico das administracións públicas e do procedemento administrativo común. MODELO DE INSTANCIA D./Dna., maior de idade, con DNI número …, e domicilio a efectos de notificacións e comunicación en …, CP …, localidade …, teléfono. EXPÓN: I.–Que ten coñecemento da convocatoria publicada por este Concello para a selección dun funcionario/a interino/a como técnico medio en servizos sociais, segundo anuncio publicado no Boletín Oficial da Provincia de data. II.–Que está en posesión de todos e cada un dos requisitos esixidos nas bases de selección. Polo exposto, SOLICITA: Que tendo por presentada a presente instancia, sexa admitido/a ao correspondente proceso selectivo, optando ao posto de técnico medio de servizos sociais, aportando a estes efectos a documentación que se achega. Lugar e data Asdo.: DOCUMENTACIÓN QUE SE ACHEGA • Fotocopia compulsada do Documento Nacional de Identidade (Doc n.º.) • Fotocopia compulsada do título de traballaor/a social (Doc n.º …) • ……………………………………………….……………………… (Doc n.º …) • ……………………………………………………….……………… (Doc n.º.) SR. ALCALDE-PRESIDENTE DO CONCELLO DE PONTEDEUME (A CORUÑA) TEMARIO 1. A Constitución. Concepto. A Constitución como norma xurídica. A Constitución Española de 1978. Estructura e contido. Principios xerais.2. O Estado español como Estado Social e Democrático de Dereito. Os valores superiores na Constitución Española. Os dereitos e deberes fundamentais dos españoles.3. As Cortes Xerais: Congreso dos Deputados e Senado. Composición e funcións. Aspectos básicos do procedemento de elaboración e aprobación das leis. As relacións entre o Goberno e as Cortes Xerais.4. O Goberno. Composición e atribucións. A administración pública: principios constitucionais informadores. A Administración Xeral do Estado. A Lei de organización e funcionamento da administración xeral do Estado e a súa normativa de desenvolvemento.5. A distribución de competencias entre o Estado e as comunidades autónomas na Constitución española e nos Estatutos de Autonomía. As formas de acceso á autonomía. O proceso estatuínte: os estatutos de autonomía. A organización político-institucional das Comunidades Autónomas.6. O estatuto de autonomía de Galicia. As institucións autonómicas galegas. O Parlamento: composición, atribucións e funcionamento. O presidente da Xunta de Galiza. Elección, estatuto persoal e atribucións. O Goberno: Atribucións e competencias.7. O acto administrativo: concepto, clases e elementos. Motivación, notificación e eficacia. A validez dos actos administrativos. A revisión de oficio dos actos administrativos: anulación e revocación.8. O procedemento administrativo. Principios informadores. Fases do procedemento: Iniciación, Ordenación, Instrucción e Terminación. Procedementos de execución.9. Os recursos administrativos: concepto e clases. Os recursos ordinarios e o recurso extraordinario de revisión.10. Os contratos administrativos: naturaleza, caracteres e clases. Elementos. Formas de contratación. Prerrogativas da administración. Resolución, rescisión e denuncia.11. O dominio público. Concepto, natureza xurídica e elementos. O patrimonio privado das administracións públicas.12. O municipio: elementos, organización e competencias. A provincia, organización e competencias.13. O alcalde: competencias e funcións. O Pleno da Corporación Local. A Xunta de Goberno Local. Tenentes de Alcalde e concelleiros. Competencias e funcións.14. Dereitos e deberes dos veciños no ámbito local: información e participación cidadá. 15. O persoal ao servizo das entidades locais: clases e réxime xurídico. A función pública local: clases de funcionarios locais. Sistemas de selección do persoal ao servizo das entidades locais: persoal permanente e non permanente. Situacións administrativas dos funcionarios públicos.16. Dereitos do persoal ao servizo das entidades locais. Retribucions. Deberes do persoal ao servizo das entidades locais. Incompatibilidades. Réximen disciplinario.17. Os bens das entidades locais 18. O servizo público na esfera local. Os modos de xestión dos servizos públicos.19. As facendas locais: recursos das facendas locais. Impostos e taxas. Os prezos públicos. O orzamento das corporacións locais.20. Calidade dos datos, dereito de información na recollida de datos, consentimento do afectado, datos especialmente protexidos, dereito de rectificación e cancelación da Lei orgánica 15/1999 de 13 de decembro, de protección de datos de caracter persoal.1. A acción social. Concepto e etapas históricas. Política social. O estado do benestar.2. Política social na UE. A Carta Social Europea. O Fondo Social Europeo. O Plan europeo de loita contra a pobreza.3. Marco legal dos servizos sociais. A Constitución española, o Estatuto de Autonomía, a Lei de bases de réxime local. A lei de servizos sociais de Galicia: estructura e contido.4. A Lei 13/2008, de 3 de decembro, de Servizos Sociais de Galicia. Principios xerais. A Lei galega de medidas básicas para a inserción social. Antecedentes e fundamentación. Estructura e contido. Normas de desenvolvemento.5. O sistema español de Seguridade Social. Lei protectora. Prestacións.6. A lei 26/1990, do 20 de decembro, pola que se establecen na Seguridade Social Prestacións non contributivas. Modalidades. Requisitos.7. Fundamentos, principios e funcións do traballo social. O obxecto do traballo social: suxeto, obxeto e contido. Obxetivos, etapas e metas. Niveis de intervención no traballo social.8. Técnicas no traballo social: instrumentos de coñecemento, de intervención, e de avaliación.9. A investigación en traballo social. As necesidades sociais. Tipoloxía, identificación e medida. Obxetivación. Técnicas aplicables. O traballo social como tecnoloxía.10. O traballador social como membro dun equipo interdisciplinar: fundamento, funcións e principios básicos como técnico e nos diferentes ámbitos de intervención.11. Deontoloxía e ética profesional. Os códigos de ética no traballo social en relación co usuario, as institucións e outros profesionais.12. Os servicios sociais. Concepto. Os servicios sociais na administración pública a nivel estatal, autonómico e local. Os servizos sociais de atención primaria: organización, fundamento e funcionamento. Programas e equipamentos.13. O Plan concertado de prestacións básicas de servizos sociais nas corporacións locais. Concepto, programas e compromisos.14. Os servizos sociais especializados: organización, fundamento e funcionamento: programas e equipamentos.15. O Decreto 240/1995: a regulación da atención primaria de Galicia.16. A Orde do 22 de xaneiro de 2009 pola que se regula o servizo de axuda a domicilio.17. A regulamentación da axuda no fogar no Concello de Pontedeume.18. Beneficiarios e profesionais do servizo de axuda no fogar. Servizos complementarios do programa de axuda no fogar.19. Servizos sociais especializados I: infancia e adolescencia. Normativa reguladora de menores. A Lei 21/1987 de desenvolvemento na comunidade Autónoma; principais modificacións que introduce.20. Servizos sociais especializados II. Infancia e adolescencia. Os malos tratos na infancia. Definición. Tipoloxía. Factores de risco.21. Servizos e centros de atención á infancia, marco legal e programas de actuación.22. Servizos sociais especializados: muller. Políticas sociais actuais no sector da muller. O papel do traballador social nos servizos sociais de atención á muller en situación de necesidade.23. A situación da muller en Galicia: problemática, recursos e organización administrativa. Valoración cualitativa e datos estadísticos.24. A actuación dos Servizos sociais municipais ante a problemática do maltrato á muller. Estratexias de actuación.25. Servizos Sociais especializados: minusválidos físicos, psíquicos e sensoriais. Necesidades e recursos: centros e servizos especializados, acollemento familiar e axuda a domicilio, axudas e subvencións.26. O papel do traballador social na acción integradora nos niveis laborais, educativo, de ocio e tempo libre das persoas con minusvalías.27. O Sistema de Información de Usuarios dos Servizos Sociais (SIUSS). Organización e funcionamento.28. O Manual de Traballo, Información e Asesoramento en Servizos Sociais (MATIASS). Organización, funcionamento e utilidades.29. A Lei de integración social do minusválido (LISMI). Normas de desenvolvemento.30. O Servizo de Transporte Adaptado (programa ANTA). Obxetivos. Beneficiarios.31. O Programa de educación familiar nos servizos sociais.32. A teleasistencia domiciliaria. O comedor sobre rodas.33. A Renda de Integración Social de Galicia. Definición e requisitos.34. O acollemento familiar. A emerxencia social. O cheque asistencial.35. Pensións no contributivas: invalidez, xubilación e prestación familiar por fillo a cargo.36. A Lei 39/2006, de 24 de decembro, de promoción da autonomía persoal e atención ás persoas en situación de dependencia.37. O Real decreto 504/2007, do 20 de abril, polo que se aproba o baremo de valoración da situación de dependencia establecido pola Lei 39/2006, do 14 de decembro, de promoción da autonomía persoal e atención ás persoas en situación de dependencia.38. Os programas básicos dos servizos sociais de atención primaria.39. A estructura e desenvolvemento dos Servizos sociais no concello de Pontedeume.40. O concello de Pontedeume. Estructura territorial, demográfica, social, económica, educativa, cultural, deportiva e de lecer Pontedeume, 22 de decembro de 2009 O ALCALDE Asdo.- Gabriel Torrente Piñeiro